《次儿生日八句示之》
宋代·陈著

祖心流庆我生儿，说与吾儿初诞时。
吉梦觉来珠蚌坼，喜声浮动玉麟知。
如今弱冠归妻后，此是平生进德基。
自有季方家样在，一门诗礼要扶持。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。